Joanna Bækkelund

Joanna Aalstad Bækkelund (født 10. desember 2000) er en norsk fotballspiller som spiller for Kolbotn.

Karriere 
Hun startet å spille fotball i Lyn da hun var seks år gammel. Hun debuterte for klubbens A-lag i 1. divisjon i 2015, og var med på veien frem til opprykket til Toppserien i 2017. I Lyn sin første sesong i Toppserien var hun kaptein i en alder av 17 år. Da Lyn hadde økonomiske problemer før 2020-sesongen, valgte hun å si fra seg proffkontrakten sin for at pengene skulle komme klubben til gode i en vanskelig tid.

I januar 2022 ble det kjent at hun for første gang skulle spille for en annen klubb enn Lyn, og hadde signert en toårskontrakt med svenske Eskilstuna United i Damallsvenskan. I desember 2022 ble kontrakten med Eskilstuna United terminert etter at klubben ble tvangsnedflyttet grunnet økonomisk ubalanse.

Hun signerte for Växjö DFF i desember 2022. Kontrakten ble avbrutt i mars 2023.

I april 2023 signerte hun for Kolbotn. 

Bækkelund har landskamper for J15, J16, J17, J19 og U23-landslaget til Norge. Hun var i den norske troppen til U19-EM i Sveits 2018, og U19-EM i Skottland 2019.

Referanser

Eksterne lenker 
 

Norske fotballspillere
Fotballspillere for Lyn Fotball Damer
Fotballspillere for Kolbotn Fotball Kvinner
Norske fotballspillere i Sverige